DOI: 10.14457/tu.the.2020.299
title: แผนธุรกิจร้านกาแฟสำหรับกลุ่มคนโสด you are not alone

description: ในปัจจุบันประเทศไทยมีประชากรคนโสดกว่า 17 ล้านคนทั่วประเทศ และมีแนวโน้มเพิ่มสูงขึ้นทุกปี นอกจากนี้ยังพบว่าในบรรดากลุ่มคนโสดเหล่านี้เป็นกลุ่มคนวัยทำงานที่มักใช้ชีวิตหมดไปกับการทำงานจนไม่สามารถพบปะผู้คนได้โดยง่าย ซึ่งในยุคโซเชียลมีเดียแม้จะมีเครื่องมือหรือตัวช่วยมายมากถูกผลิตและสร้างสรรค์ขึ้นเพื่อช่วยแก้ปัญหา รวมไปถึงสร้างความสะดวกสบายในการสร้างโอกาสให้กับกลุ่มคนโสดนั้น จากศึกษางานวิจัยพบว่าผู้ใช้บริการโดยเฉพาะเพศหญิงมีแนวคิดด้านลบต่อแอปพลิเคชันหาคู่และมีแนวโน้มที่จะไม่ใช้ต่อในอนาคตในอัตราที่สูง เนื่องจากกังวลเรื่องความปลอดภัย ดังนั้นหากจะมีสถานที่ที่เหมาะสมสำหรับกลุ่มคนโสด รวมไปถึงการใช้พื้นที่ในการพักผ่อน พบปะหรือพูดคุยกันได้อย่างอิสระ สร้างสรรค์และปลอดภัย หรือการได้ทำความรู้จักเพื่อพูดคุยแลกเปลี่ยนความคิด ความชอบกันแบบตรงไปตรงมาในชีวิตจริงน่าจะเป็นสิ่งที่ตอบโจทย์ให้กับกลุ่มคนโสดได้ไม่มากก็น้อยหากพูดถึงเรื่องความน่าสนใจตลาดกลุ่มคนโสด มีรายงานว่าคนกลุ่มคนโสดมีรายจ่ายเพื่อการบริโภคต่อคนมากกว่ากลุ่มครอบครัวเฉลี่ยถึง 11% โดยเฉพาะอย่างยิ่งการใช้จ่ายในด้านการท่องเที่ยวและด้านกลุ่มอาหารและเครื่องดื่มที่กลุ่มคนโสดจะมีการใช้จ่ายมากกว่ากลุ่มครอบครัวถึง 40% และ 11% ตามลำดับ และเมื่อทำการวิจัยแบบเชิงลึกกลับพบว่ากลุ่มคนโสดชื่นชอบไปร้านกาแฟมากถึง 78% และชอบทานกาแฟมากถึง 63% นอกจากนี้เมื่อดูข้อมูลเรื่องการบริโภคกาแฟของคนไทยก็พบว่าเพิ่มสูงขึ้นอย่างต่อเนื่อง โดยมีอัตราการบริโภคเฉลี่ย 300 แก้วต่อคนต่อปี ซึ่งเป็นผู้บริโภคกลุ่มคนวัยทำงานจำนวนกว่า 80% จากข้อมูลดังกล่าวทำให้เห็นว่าตลาดกลุ่มคนโสดและตลาดกาแฟมีสัมพันธ์กันและความน่าสนใจในการสร้างธุรกิจใหม่ที่ตอบโจทย์กลุ่มคนโสดได้ โดยแผนธุรกิจร้านกาแฟสำหรับกลุ่มคนโสด You are not alone นี้ เป็นธุรกิจร้านกาแฟเฉพาะกลุ่มแห่งแรกในประเทศไทยที่รังสรรค์สถานที่ที่เต็มไปด้วยบรรยากาศแห่งความสุข เหมาะสำหรับกลุ่มคนวัยทำงาน สถานะภาพโสดในเขตกรุงเทพมหานครและปริมณฑล มีรายได้ปานกลางขึ้นไปและมีอายุระหว่าง 20-40 ปี โดยภายในร้านจะแบ่งเป็นโซนทั่วไปสำหรับพักผ่อนและทานกาแฟในชั้นที่ 1 และโซนเพื่อนใหม่สำหรับกลุ่มคนโสดที่ต้องการทำกิจกรรม ซึ่งจะแบ่งเป็น 2 กิจกรรมหลัก คือ กิจกรรมแบบกลุ่มและกิจกรรมส่วนตัว โดยการผ่านขั้นตอนและการดูแลให้ความช่วยเหลือจากพนักงานมืออาชีพ สำหรับรายได้หลักของร้านจะมาจากการขายสินค้าต่างๆในร้านกาแฟ โดยเฉลี่ยค่าใช้จ่ายต่อการใช้บริการร้านกาแฟสำหรับกลุ่มคนโสดอยู่ที่ 101 – 200 บาทต่อครั้ง โดยจุดเด่นของร้านนอกจากจะรูปแบบกิจกรรมที่ตอบโจทย์กลุ่มคนโสดแล้ว ยังมีเครื่องดื่มและเบเกอรี่ที่มีความหลากหลาย รสชาติดี รวมถึงมีความปลอดภัยในการใช้บริการอีกด้วยในด้านการตลาด ทางร้านได้ทำการวิจัยเชิงลึกเพื่อเข้าใจความต้องการผู้บริโภคได้อย่างแม่นยำและได้ออกแบบกลยุทธ์ต่างๆ รวมทั้งการสร้างตราสินค้าให้เป็นที่จดจำมากขึ้น ไม่ว่าจะเป็นกิจกรรมอีเว้นท์สำหรับกลุ่มคนโสดทุก 2 เดือนโดยใช้วันสำคัญต่างๆในการสร้างสีสันให้เกิดความน่าสนใจ หรือจะเป็นการทำการตลาดแบบออนไลน์ อย่างการใช้ Macro Influencers ชื่อดังในการทำ Digital Marketing ต่างๆตลอดทั้งปี เป็นต้นในด้านการดำเนินงาน มีการวางแผนเลือกทำเลที่ตั้งบริเวณถนนพรานนก-พุทธมณฑลสาย 4 (ถนนพระเทพตัดใหม่) โดยพิจารณาจากการเข้าถึงของผู้บริโภคกลุ่มเป้าหมายเพราะอยู่บนถนนสายหลักใกล้กับแหล่งคอมมูนิตี้มอลล์ย่านราชพฤกษ์ ความสะดวกในการเดินทางและที่จอดรถรองรับผู้บริโภคที่ใช้รถยนต์และอยู่ใกล้กับระบบขนส่งมวลชนอย่างรถไฟฟ้าใต้ดินเพียง 3 กิโลเมตร ในเรื่องทรัพยากรบุคคล ได้คัดสรรบุคลากรและมีการฝึกอบรมให้แก่พนักงานทุกคนในเรื่องการให้บริการอย่างเป็นมืออาชีพและมีความเข้าใจในรูปแบบและวัตถุประสงค์ของการทำธุรกิจร้านกาแฟในด้านการเงิน บริษัทได้มีการวิเคราะห์ความเป็นไปได้ของธุรกิจ พบว่าในรูปแบบสถานการณ์ปกติมีค่าเป็นบวก เท่ากับ 4,518,475 บาท อัตราผลตอบแทนจากการลงทุน (IRR) เท่ากับ 36.03% ซึ่งสูงกว่าต้นทุนถัวเฉลี่ยถ่วงน้ำหนักของเงินทุน (WACC) ที่มีค่าเท่ากับ 4.66% สำหรับระยะเวลาในการคืนทุน (PB) อยู่ที่ 1 ปี 4 เดือนเท่านั้น ซึ่งน้อยว่าเป้าหมายทางการเงินที่วางแผนระยะเวลาการคืนทุนไว้ไม่เกิน 3 ปี จึงเป็นโครงการที่มีความน่าสนใจควรค่าแก่การลงทุนนอกจากนี้บริษัทยังมีการเตรียมแผนสำรองในสถานการณ์ต่างๆ รวมถึงแผนการในอนาคตสำหรับการสร้างธุรกิจเพื่อกลุ่มคนโสดในด้านต่างๆให้มีประสิทธิภาพและเติบโตได้อย่างยั่งยืน